Trond Fausa Aurvåg

**Trond Fausa Aurvåg** (født 1972) er en norsk skuespiller som har gjort seg bemerket i komiske roller. Han er kjent fra komiserier som blant annet *[[Neste sommer (TV-serie)|Neste sommer]]*, *[[Lilyhammer]]* og *[[Nissene på låven]]*, samt filmer som *[[Den brysomme mannen]]* og *[[Tatt av kvinnen (film)|Tatt av kvinnen]]*. Han har også gjort seg bemerket i flere sceneoppsetninger.

## Skuespiller
Trond Fausa Aurvåg er utdannet ved Kunsthøgskolen i Oslo, og han har vært tilknyttet Oslo Nye Teater siden 2001. Våren 2008 var han aktuell som skuespiller i forestillingen *[[Populærmusikk fra Vittula]]* ved Christiania Theater. Aurvåg har også spilt i teaterstykket *The Society* av Jo Strømgren. Stykket hadde premiere i Beirut i 2008. Aurvåg var med i den opprinnelige rollebesetningen, og da Jo Strømgren Kompani satte opp stykket på nytt i sesongen 2010/2011, var Aurvåg med på nytt. 

Hans første filmroller var mindre roller i Pål Sletaunes *[[Budbringeren]]* (1997) og Karin Julsruds *[[1732 Høtten]]* (1998). Han spilte deretter hovedrollene i filmene *[[Andreaskorset]]* (2004), regissert av Martin Asphaug og i *[[Den brysomme mannen]]* (2006) regissert av Jens Lien. For *Den brysomme mannen* vant han både Amandaprisen 2006 for beste mannlige skuespiller og Kanonprisen 2006 i klassen beste hovedrolle. Under samme Amandaprisutdeling vant også hans kortfilm *Alle menn sammen* klassen for beste kortfilm.

Han spilte hovedrollen i filmen *[[Tatt av kvinnen (film)|Tatt av kvinnen]]* fra 2007 som var en filmatiseringen av Erlend Loes roman *[[Tatt av kvinnen]]*. For rollen vant han Kanonprisen 2007 i klassen beste hovedrolle. 2010 var han med i Bent Hamers film *[[Hjem til jul (film)|Hjem til jul]]*. Han hadde en liten birolle i Christopher Nolans film *[[Oppenheimer (film)|Oppenheimer]]* som hadde premiere i juli 2023. 

Han er kjent fra flere TV-produksjoner, og har spilt en av hovedrollene i TVNorges humorserie *[[Neste sommer (TV-serie)|Neste sommer]]* siden 2014. For rollen i serien ble han kåret til årets mannlige TV-komiker under Komiprisen 2016. Han spilte en av rollene i TVNorges julekalenderserie *[[Nissene på låven]]* (2001) og oppfølgerne *[[Nissene over skog og hei]]* (2011) og *[[Nissene i bingen]]* i 2021.  I 2011 spilte han i NRK-serien *[[Åse Tonight]]* og fra 2012 til 2014 spilte han rollen som Torgeir Lien i TV-serien *[[Lilyhammer]]*. For denne rollen ble han kåret til beste mannlige skuespiller under Gullruten 2014. Han var dessuten nominert for samme pris for serien *Neste sommer*. Fra 2016 til 2020 spilte han rollen som trell i NRKs vikingkomiserien *[[Vikingane]]*. 

## Regissør og produsent
I 2006 hadde Trond Fausa Aurvåg regien på kortfilmen *Alene menn sammen*, som han senere samme år vant en Amandapris for. I samme periode var han med på å starte produksjonsselskapet Dallas Film, primært for å produsere reklamefilm. Aurvåg tok selv på seg oppgaven som regissør av flere reklamefilmer. 

## Medieopptredener som seg selv
* Trond Fausa Aurvåg var en av fem deltakere i tredje sesong av realityshowet *[[Kongen befaler (TV-program)|Kongen befaler]]*, som hadde premiere i februar 2021.
* Høsten 2021 viste TVNorge realityserien *[[Over Atlanteren]]*, der Aurvåg var en av seks norske kjendiser som deltok i en seilas over Atlanterhavet.

## Familie
Fausa Aurvåg giftet seg med skuespiller Lena Kristin Ellingsen den 16. august 2014.

## Filmografi
### Filmer
* : *[[Budbringeren]]* – Espen
* : *[[1732 Høtten]]* – Tommy
* : *[[Andreaskorset]]* – Andreas, hovedrolle
* : *[[Den brysomme mannen]]* – Andreas, hovedrolle
* : *[[Tatt av kvinnen (film)|Tatt av kvinnen]]* – Ham, hovedreolle
* : *[[Hjem til jul (film)|Hjem til jul]]* – Paul
* : *[[Knerten i knipe]]* – Lille-Knerten, stemme
* : *[[Kong Curling]]* – Ornitolog, ukreditert
* : *[[Jeg er din]]* – Martin
* : *[[Glassdukkene]]* – Advokat
* : *[[Thin Ice]]* – Gunnar, TV-film
* : *[[Kaptein Sabeltann og den magiske diamant]]* – Benjamin, stemme
* : *[[Benjamin Falck & Dødsdolken]]* – Olav
* : *[[The Middle Man]]* – Bob Spencer
* : *[[Oppenheimer (film)|Oppenheimer]]* – George Kistiakowsky
* : *[[Bukkene Bruse på badeland (2023)|Bukkene Bruse på Badeland]]* – Storebror, stemme

### TV-serier
* : *[[Nissene på låven]]* – Steven Evensen (24 episoder)
* : *[[Etaten]]* – Vidar (2 episoder)
* : *[[Påpp & Råkk]]* – Tyggis (2 episoder)
* : *[[Åse Tonight]]* – Trygve (6 episoder)
* : *[[Nissene over skog og hei]]* – Steven Evensen (24 episoder)
* -: *[[Lilyhammer]]* – Torgeir Lien (24 episoder)
* -: *[[Neste sommer (TV-serie)|Neste sommer]]* – Per Ivar, hovedrolle (109 episoder)
* -: *[[Vikingane]]* – Rufus (18 episoder)
* -: *[[Jul i Blodfjell]]* – Svein Soot (48 episoder)
* : *[[The Innocents]]* – Alf (4 episoder)
* -: *[[ZombieLars]]* – Morten (3 episoder)
* : *[[Stjernestøv]]* – Varg (23 episoder)
* : *[[Nissene i bingen]]* – Steven (24 episoder)
* : *[[Captain Fall]]* – Nico, stemme (10 episoder)
* : *[[Evig singel]]* – Kennet (8 episoder)
* : *[[MILF of Norway]]* – Lars Berg (8 episoder)

### Kortfilmer
* : *Døren som ikke smakk* – Main
* : *Kutt*
* : *Loose Ends*
* : *Offside* – Ingroy
* : *Spillet* – Papa
* : *Klippan i livet* – Per
* : *Alene menn sammen* – regissør
* : *Forlat oss vår skyld* – Svein
* : *Eksperiment* – Anders
* : *Vennlige mennesker*
* : *Rulletrappen* – Stemme

## Priser
* Amandaprisen 2006 i klassen beste mannlige skuespiller for *[[Den brysomme mannen]]*
* Kanonprisen 2006 i klassen beste hovedrolle for *[[Den brysomme mannen]]*
* Kanonprisen 2007 i klassen beste hovedrolle for *[[Tatt av kvinnen (film)|Tatt av kvinnen]]*
* Gullruten 2014 i klassen beste mannlige skuespiller for *[[Lilyhammer]]*
* Komiprisen 2016 i klassen årets mannlige TV-komiker for *[[Neste sommer (TV-serie)|Neste sommer]]*

### Nominasjoner
* Nominert til Kanonprisen 2010 i klassen beste mannlige hovedrolle for *[[Hjem til jul (film)|Hjem til jul]]*
* Nominert til Amandaprisen 2011 i klassen beste mannlige birolle for *[[Hjem til jul (film)|Hjem til jul]]*
* Nominert til Komiprisen 2012 i klassen årets morsomste for *[[Lilyhammer]]*
* Nominert til Komiprisen 2013 i klassen beste mannlige artist, revy og komedie scene
* Nominert til Gullruten 2014 i klassen beste mannlige skuespiller for *[[Neste sommer (TV-serie)|Neste sommer]]*
* Nominert til Komiprisen 2015 i klassen årets mannlige TV-komiker for *[[Neste sommer (TV-serie)|Neste sommer]]*
* Nominert til Gullruten 2015 i klassen beste mannlige skuespiller for *[[Neste sommer (TV-serie)|Neste sommer]]*
* Nominert til Gullruten 2017 i klassen publikumsprisen folkets favoritt
* Nominert til Humorprisen 2019 i klassen årets morsomste på TV
* Nominert til Seriekritikerprisen 2024 i klassen beste skuespiller for *[[Evig singel]]*
* Nominert til Gullruten 2025 i klassen beste skuespiller humor for *[[Neste sommer (TV-serie)|Neste sommer]]*
* Nominert til Gullruten 2025 i klassen beste skuespiller humor for *[[Evig singel]]*

## Referanser




## Eksterne lenker
* 
*